15/Sv. 9 Službeni list Europske unije 149 32007R1494 18.12.2007. SLUŽBENI LIST EUROPSKE UNIJE L 332/25 UREDBA KOMISIJE (EZ) br. 1494/2007 od 17. prosinca 2007. o utvrđivanju, u skladu s Uredbom (EZ) br. 842/2006 Europskog parlamenta i Vijeća, oblika oznaka i dodatnih zahtjeva u pogledu označivanja vezanih uz proizvode i opremu koji sadrže određene fluorirane stakleničke plinove (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu (EZ) br. 842/2006 Europskog parla- menta i Vijeća od 17. svibnja 2006. o određenim fluoriranim stakleničkim plinovima ('), a posebno njezin članak 7. stavak 3., budući da: (1) — Poželjnost uključivanja dodatnih okolišnih podataka u oznake koje se stavljaju na proizvode i opremu iz članka 7. stavka 2. Uredbe (EZ) br. 842/2006 ispitana je u skladu s člankom 7. stavkom 3. navedene Uredbe. (2) _ U zahtjevima u pogledu označivanja uzeti su u obzir sustavi označivanja koji se u Zajednici trenutačno koriste za proizvode i opremu koji sadrže fluorirane stakleničke plinove, uključujući sustave označivanja uspo- stavljene industrijskim standardima za takve proizvode i opremu. (3) — Radi jasnoće primjereno je utvrditi točan tekst podataka koje treba navesti na oznakama. Državama članicama treba omogućiti da na tim oznakama koriste vlastiti jezik. (4) — Oznaka treba sadržavati dodatne podatke iz kojih je vidljivo jesu li proizvodi i oprema za hlađenje i klimati- zaciju kao i dizalice topline na koje se odnosi ova Uredba izolirani pjenom ekspandiranom fluoriranim stakleničkim plinovima, kako bi se promoviralo njihovo moguće prikupljanje iz takve pjene. (5) — U slučajevima kad se fluorirani staklenički plinovi pune u predmetni proizvod ili opremu izvan mjesta proizvodnje, na oznaci mora biti navedena ukupna količina fluoriranih stakleničkih plinova sadržanih u proizvodu ili opremi. (6) — Oznaka treba biti tako dizajnirana da bude lako čitljiva i da na proizvodu ostane sigurno pričvršćena cijelo vrijeme dok proizvod ili oprema sadrži fluorirane stakleničke plinove. () SL L 161, 14.6.2006., str. 1. (7) Oznaku treba staviti tako da bude vidljiva monterima i ovlaštenim serviserima. (8) — Na proizvode i opremu za klimatizaciju i na dizalice topline oznake treba staviti tako da se uzme u obzir tehnički profil proizvoda ili opreme. (9) — Mogućnost da se u oznake uključe dodatni okolišni podaci  potaknula je  proizvođače _ na  provođenje potrebnih promjena vezanih uz oznake, za što im treba dati dovoljno vremena prije početka primjene ove Uredbe. (10) — Mjere predviđene ovom Uredbom u skladu su s mišlje- njem Odbora uspostavljenog člankom 18. stavkom 1. Uredbe (EZ) br. 2037/2000 Europskog parlamenta i Vije- ća (*), DONIJELA JE OVU UREDBU: Članak 1. Predmet Ovom se Uredbom utvrđuje oblik oznaka koje se koriste i dodatni zahtjevi u pogledu označivanja koji se primjenjuju na vrste proizvoda i opreme navedene u članku 7. stavku 2. Uredbe (EZ) br. 842/2006. Članak 2. Zahtjevi u pogledu označivanja 1. _ Proizvodi i oprema na koje se odnosi ova Uredba moraju biti označeni oznakom koja sadrži sljedeće: (a) tekst ,Sadrži fluorirane stakleničke plinove obuhvaćene Kyotskim protokolom"; (b) skraćene kemijske nazive za fluorirane stakleničke plinove koje oprema sadrži ili za koje je predviđeno da ih oprema sadrži, pri čemu se primjenjuje prihvaćena industrijska nomenklatura koja je standardna za predmetnu opremu ili tvar; (?) SL L 244, 29.9.2000., str. 1. Uredba kako je zadnje izmijenjena Odlukom Komisije 2007/540/EZ (SL L 198, 31.7.2007., str. 35.).